Document ID: /roh_data/filtered/fineweb-2-filterrobots_roh.jsonl.gz/63309

Posta duai salvar in tant dal monopol
- Venderdi, 18.9.2015, 13:45
La Posta duai pudair salvar ses monopol tar brevs fin 50 grams. Per questas brevs duai però vegnir fixà in pretsch maximal. A questa conclusiun vegn in rapport dal Cussegl federal, ch’il parlament aveva pretendì.
Cunter ina cumpletta avertura dal martgà discurrian las experientschas en Svizra ed en l’Europa sco er las midadas tar il traffic da posta cun brevs, scriva la regenza. Il departament responsabel vegnia a preschentar ina adattaziun da l’ordinaziun da posta aifer il proxim onn.
Billantscha positiva
La bilantscha dal Cussegl federal tar ils ulteriurs pass d’avrir il martgà en Svizra è positiva. Il provediment da basa saja vinavant garantì cun ina buna qualitad e finanzià avunda, hai num en il rapport.
RR novitads 15:00